ھەفت تەن
ھەفتەن یان ھەفت تەن ھەفت کەسایەتیی گەورەی یارسانن کە بە باوەڕی یارسانیەکان ھەفت فریشتەی پاکن کە لە ھەر دەورەی ڕاستیدا لە جەستەی ھەفت کەسایەتی سوڕانەوەیان کردووە. لە سەردەمی سوڵتان سەھاک ئەم ھەفت فریشتە لە جەستەی ھەفت یاری سوڵتان بە ناوەکانی پیر بنیامین٬ داو کەوسوار٬ پیر مووسی٬ مستەفا داوان٬ ڕەزبار٬ شائیبراھیم و بابەیادیگار سوڕاونەتەوە.

باوەرەکانی یارسان 
ھەفت تەن لە باوەری یارسان لە جەوھەری خوان. ئەوانە پارێزکەرانی ئاسمان و مانگ و خۆر و ئەستێرەکان و با و ھەوا و زەوی و ئاو و گیا و ئاگر و کانزان. ھەفت تەن لە سەردەمانی دێرین لە جەستەی پێغەمبەرەکان و مرۆڤە ھەلبژاردەکان سوڕانەوەیان کردووە و خەڵکیان بەرەو پاکی و ڕاستی ڕینمونی کردووە. لە بیر و باوەری یارسانیەکان ھەفت تەن بە دەوری یەک خاڵ دەگەڕێنەوە و لە دەورەی سوڵتان سەھاکدا ئەو خاڵە سوڵتان بووە.

ھەفت تەن لە سەردەمی سوڵتان سەھاک 
لە سەردەمی سوڵتان سەھاک ھەفت تەن لە جەستەی پیر بنیامین٬ داو کەوسوار٬ پیر مووسی٬ مستەفا داوان٬ ڕەزبار٬ شائیبراھیم و بابەیادیگار سوڕانەوەیان کردووە. بە چوار کەسی ھەوەڵ چوار فریشتە دەڵێن. ڕەزباریش دایکی سوڵتان بووە.

سەرچاوەکان 

یارسان